Human Desire (títol en anglés, en aragonés Deseyo humán, estrenata en Aragón en primeras con o títol en castellán de Deseo humano que dimpués cambeó enta Deseos humanos) ye una cinta estausunidense de l'anyo 1954 de cine de drama y cine negro dirichita por Fritz Lang seguntes un guión d'Alfred Hayes (basato en La Bête humaine d'Émile Zola), con una banda sonora orichinal de Daniele Amfitheatrof y una dirección de fotografía de Burnett Guffey. Producita por Lewis J. Rachmil ta Columbia Pictures, en o suyo reparto incluye a destacatos actors como Glenn Ford, Gloria Grahame y Broderick Crawford.